कथा सुनने के लिए बड़ी संख्या में उमड़े श्रद्धालुु
कापरेन|स्थानीय गौणकृषि उपज मंडी परिसर में चल रही श्रीमद भागवत श्रीराम कथा महोत्सव के दौरान कथावाचक महंत राधेबाबा निर्मोही ने कहा कि जो धर्म के रास्ते पर चलते है, वह हमेशा प्रसन्न चित्त रहते है। सांसारिक माया मोह से दूर स्वार्थों का त्याग करते हुए दूसरों के हित में लगे रहते हैं। ऋषि, मुनियों के बताए सनातन धर्म के मार्ग पर चलते है, ईश्वर की कृपा उन पर हमेशा बनी रहती है। उन्होंने कहा कि मनुष्य को धर्म के अनुसार ही आचरण करना चाहिए। शुक्रवार रात को श्रीराम कथा के दौरान बाबा निर्मोही ने रामचरित मानस से जुड़े विभिन्न प्रसंग सुनाए। कथा समापन के बाद प्रश्नोत्तरी कार्यक्रम हुआ, जिसमें कथा में और प्रसंगों से संबंधित प्रश्न पूछे गए। श्रद्धालुओं ने बड़े उत्साह से भाग लिया और जवाब दिया। सही जवाब देने वालों को पुरस्कार दिया गया। कथा के दौरान प्रतिदिन सुबह अनुष्ठान किया जा रहा है। जिसमें बड़ी संख्या में श्रद्धालु भाग ले रहे हैं।
कापरेन। श्रीमद् भागवत कथा में उपस्थित श्रोता।
hin_Deva hin_Deva awa_Deva